Rede hoekom restaurant-man wapen uithaal | Maroela Media
Die eienaar van die Vetkoek Maleis-franchise in Hennopspark in Centurion wat Dinsdag 'n vuurwapen op twee arbeidsinspekteurs gerig het, was tydens die voorval nog erg getraumatiseer nadat hy verlede week die slagoffer van 'n huisrooftog was.
Só sê Doraine van Rij, stigter van die Vetkoek Maleis-franchise.
"Trauma druk mense dikwels in 'n verkeerde rigting en dan reageer jy soos jy nie eintlik moet nie. In hierdie geval was die trauma van die huisrooftog nog vars in die eienaar se kop ten tyde van die voorval," sê Van Rij.
"Dit regverdig steeds nie wat hy gedoen het nie. Die uitlatings wat hy gemaak het, is ook nie aanvaarbaar nie."
Van Rij sê die eienaar is erg beseer tydens die huisrooftog en moes in die hospitaal behandel word.
Maroela Media het vroeër berig die inspekteurs het Dinsdag na die Vetkoek Maleis-franchise gegaan om kontakbesonderhede te kry om 'n afspraak vir 'n latere besoek te doen.
"Die eienaar van Vetkoek Maleis het begin kwaad word toe die inspekteurs sy kontakbesonderhede vra. Hy het begin skree, sy hemp uitgetrek en merke op sy lyf gewys wat hy beweer is weens 'julle mense'," het adv. Michael Msiza, die departement van indiensneming en arbeid se hoofinspekteur in Gauteng, vroeër gesê.
Hy is daarna na die agterkant van die restaurant en het met 'n vuurwapen teruggekeer wat hy op die inspekteurs gerig het.
Die departement van indiensneming en arbeid het 'n klag van die rig van 'n vuurwapen teen die man aanhangig gemaak.
"Die ander franchises moenie ly of benadeel word deur een persoon se oordeelsfout weens trauma nie," sê Van Rij.
'Los SAUK-werkers, vervolg plunderaars'
Daar word gereeld berig van slenters waar mense voorgee hulle is mediese personeel, inspekteurs, ens ens en dan roof en moor, so mens kan verstaan waarom die man so sou optree, veral na hy net 'n week tevore die slagoffer van terrorisme in sy eie huis was. Het hierdie inspekteurs die regte prosedure gevolg, dit is my vraag.
Trauma word op verskillende maniere verwerk en ek verstaan presies waarvan hy praat. Mens reageer soms so veral direk na so iets. Ek was self in 'n bank roof en die wapen was in my gesig en hulle het my gestamp 3 van hulle.
Jy kan niemand vertrou na 'n insident nie en almal lyk verdag.
Sterkte oom en ek hoop hulle los die saak en verstaan!
As die mense hulself reg geïdentifiseer het, sou die man dalk anders opgetree het. Hulle moes hom rede gegee het om bedreigd te voel.
Dis lewensnoodsaaklik dat sulke slagoffers verpligte traumaberading ontvang en die staat as oorsaak van die trauma MOET daarvoor betaal.
Dít liewe vriende is die reaksie van redelike mense op die knie op die nek optrede van die regering. Dít en opportunistiese kriminele se optrede.